УТВЪРДИЛ: ................................

ТАНЯ КЕЧЕВА

ДИРЕКТОР НА ДГ № 91 „СЛЪНЧЕВ КЪТ“

със ЗАПОВЕД № РД0931-31/19.09.2022г.

**МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕТО**

**В ДГ №91 „СЛЪНЧЕВ КЪТ„**

**през учебната 2022/2023 година**

**Чл. 1.** Настоящият кодекс определя етичните правила на поведение на всички служители в ДГ №91 „Слънчев кът”, назначени по трудово или служебно правоотношение и/или лица, извършващи дейности на територията му. Има за цел да осигури безопасни и щадяща среда на приетите деца за учене чрез игра, съобразена с възрастовите особености, да укрепи обществено доверие в морала и професионализма на служителите, както и да повиши престижа на управлението и детското заведение.

**Чл. 2.** Колективът на ДГ №91 „Слънчев кът” се стреми към постигане на:

* Полезност за обществото – подпомагане и съдействие на родителите, Община Столична и обществено-икономическото развитие на страната ни.
* Обществено признание – създаване на привлекателна визия на детската градина.
* Максимални резултати във възпитателно-образователната работа.
* Колегиални отношения – изграждане на взаимноприемливи отношения между всички членове на организацията и отношение на доверия и сътрудничество с родителска общност, общинската и държавна администрация.

**Чл. 3.** Дейността на учителите, служителите и работниците от ДГ №91 „Слънчев кът” се осъществява при спазване принципите на:

* Законност, лоялност, честност, безпричастност, прозрачност, отговорност и отчетност;
* Компетентност, ефективност, изпълнителност, вежливост и политическа неутралност;
* Добронамереност, желание за повишаване престижа на детското заведение, спазване на конфиденциалност и етичност в ежедневните си действия.

**Чл. 4.** Всеки работещ в ДГ №91 „Слънчев кът” е длъжен да изпълнява функциите си по най-ефективен начин като:

* Следва поведение, което не накърнява престижа на детската градина, работещите в нея, както при изпълнение на служебните си задължения, така и в своя обществен и личен живот;
* Осъществява действия, предлага и взема решения, водещи до укрепване на доверието към детското заведение;
* Изпълнява съвестно възложените му функции и осъществява дейността си компетентно, обективно и добронамерено, като се стреми непрекъснато да подобрява качеството на работата си в интерес на децата, гражданите и защитава интересите на детската градина.

**Чл. 5. /1/** Служителите са задължени да имат спретнат, подходящ за обществена институция външен вид, отговарящ на работната обстановка, изискванията на съответните разпоредби на Директора за работно облекло и съответстващ на общоприетите норми.

**/2/** Абсолютно се забранява пребиваването на територията на детското заведение с облекло, отразяващо религиозна, партийна и друг вид принадлежност, както и такова, демонстриращо неуважение към институцията и обществените нагласи и очаквания на обществото към ДГ.

**Раздел II**

**Взаимоотношение с деца, колеги, родители и граждани**

**Чл. 6.** Учителят, служителят и работникът зачитат безприкословно права и личността на всички деца, колеги, родители и граждани, независимо от тяхната политическа, идеологическа, расова, религиозна и етническа принадлежност, като не се допуска дискриминационни действия и показва добро възпитание, уважение и внимателно отношение към всички.

**Чл. 7.** Учителят, служителят и работникът са длъжни да имат поведение, което не провокира конфликтни ситуации, а при възникването им, да се стремят към безболезнено бързо разрешаване, като контролират емоциите и реакциите си, независимо от обстоятелствата и държанието на деца, ответна страна и външните лица.

**Чл. 8.** Учителят, служителят и работникът са длъжни да изпълняват своите задължения законосъобразно, своевременно и точно, добросъвестно и безпристрастно. Те са длъжни да предоставят необходимата информация на родителите, при спазване на действащото законодателство, разпоредби на Правилници и заповеди на Директора.

**Чл. 9.** Учителят, служителят и работникът са длъжни да опазват данните и личната информация, станали им известни при или по повод изпълнението на служебните им задължения.

**Чл. 10.** /1/Използването на информация, придобита във връзка с изпълнението на служебните задължения за лични облаги, е абсолютно забранено.

/2/Служителите са задължени да пазят служебната тайна.

/3/Абсолютно се забранява разпространението на информация, свързана с дейността на ДГ, чрез медии в определени общности или в личи контакти, без изрично разрешение на Директора.

**Чл. 11.** Учителят, служителят и работникът отговарят на поставените им въпроси и изпълняват поставените им задачи, съгласно длъжността си характеристика, като при необходимост пренасочват проблемите към съответното компетентно лице. Активно съдействат за бързо решаване на проблем на родителите.

**Чл. 12. /**1**/**В своите колегиални взаимоотношения учителите, служителите и работниците се ръководят от принципите на лоялност, взаимно уважение, сътрудничество и йерархична подчиненост.

/2/Учителят, служителят или работникът нямат право да уронват доброто име или да поставя под съмнение професионализма на колегите си, чрез нуместни изявления или действия.

/3/Недопустимо е отправянето на обиди между учители, служители и работници, както и дискриминационни прояви в отношенията помежду им.

/4/Недопустимо е отправянето на обиди, груб тон, нецензурирани думи и изрази към децата от учители, служители и работници, както и дискриминационни прояви в отношенията към тях.

**Чл. 13.** Учителят, служителят или работникът е длъжен да помага на колегите си за изпълнение на техните служебни задължения в рамките на своята компетентност и функции.

**Чл. 14.** При възникване на спорове между колеги, същите следва да се решават в рамките на добрия тон, като е недопустимо да става в присъствието на външни лица.

**Чл. 15.** В отношенията си с колегите, всеки един учител, служител или работник е длъжен да проявява уважение и коректност, като не допуска поведение, което накърнява достойнството и права на личността.

**Чл. 16.** Учителят, служителят или работникът се отнасят с децата, техните родители и гражданите винаги с нужното уважение, като не накърняват достойнството им, не създават конфликти, не нарушават правата им и не ги дискриминират.

**Чл. 17.** Служителите нямат право да агитират на работното си място в полза на политически партии, НПО или за религиозни цели.

**Раздел III**

**Професионално поведение**

**Чл. 18.** Учителите, служителите и работниците активно и без поискване подпомагат ръководството на детското заведение, проявявайки висок професионализъм, безпристрастност и активност, както при разработването и провеждането на политиката на МОН, така и при осъществяването на неговите правомощия.

**Чл. 19. /1/**При изпълнение на своите задължения, учителят, служителят и работникът се придържа към лоялно поведение и почтеност в действията си, като създава увереност у ръководителя, чиято дейност подпомага, че може да му се доведе и да разчита на него.

/2/Недопустимо е обидно, клеветническо или друго недопустимо действие от служителите, спрямо Директор или колега, дори и след прекратяване на трудовите взаимоотношения. След подписването на настоящия Кодекс, служители носят наказателна отговорност при нарушаване на този член.

**Чл. 20.** Учителят, служителят и работникът изпълнява задълженията добросъвестно, честно и безпристрастно, като не се допуска пристрастия да му влияят.

**Чл. 21.** Учителят, служителят или работникът изпълнява задълженията си, функциите му, вменени му с длъжността и стриктно изпълнява актовете и заповедите на горестоящите органи.

**Чл. 22.** Учителят, служителят или работникът споделя открито и честно с директора проблемите, с които се сблъсква в своята работа, както своите идеи и предложения за тяхното решаване.

**Чл. 23.** Учителят, служителят или работникът следва да не допуска и противодейства на корупционни прояви и на други неморални подобни практики, които биха уронили престижа и доброто име на персонала и/или детското заведение.

**Чл. 24.** Учителят, служителят или работникът опазва повереното му общинско имущество с грижата на добър стопанин и не допуска разпиляване, преразходи и използването му за лични цели.

**Чл. 25.** Всеки един от учителите, служителите и работниците може да ползва имуществото, документите и информацията на детското заведение само и единствено за осъществяване на служебните задължения.

**Раздел IV**

**Лично поведение на учителите, служителите и работниците**

**Чл. 26.** Учителят, служителят или работникът е длъжен да следва поведение, съобразено със законите, Правилниците на детското заведение, с общоприетите морални норми и общочовешки ценности, обичайните нагласи, както и да не се уронва престижа на детското заведение и да пази авторитета на институцията, която представя.

**Чл. 27.** Учителят, служителят или работникът се стреми да не предизвиква с поведението си конфликтни ситуации, а при възникването на такива се стреми да ги преустанови или резреши, като запазва спокойствие, контролира емоциите и действията си и не допуска участие в скандали и прояви, несъвместими с добрите нрави .

**Чл. 28. /1/**Учителят, служителят или работникът се стреми да декларира точно и на време данните за определяне на данъчните му задължения и да погасява своевременно финансовите си задължения, така че да не уронва престижа на детското заведение.

/2/Учителят, служителят или работникът трябва да бъде честен и точен по отношение на всякакви финансови въпроси, имащи отношение към професионалните взаимоотношения.

**Чл. 29.** Учителят, служителят или работникът не може да извършва дейности забранени от закона, както и да получава приходи от забранени със закон дейности.

**Чл. 30.** /1/Учителят, служителят или работникът придобива и управлява личната си собственост по начин, който не поражда никакво съмнение за възползване от служебното си положение.

/2/От учителят, служителят или работникът се очаква да избягва сблъсъка между служебните си задължения и личните си интереси.

**Чл. 31.** Учителят, служителят или работникът се стреми непрекъснато да повиши своя професионализъм и квалификация, чрез придобиване на нови знания и умения, свързани с длъжността му и се старае да развива собствения си потенциал и да постига увеличаване ефективността и качеството на работата.

**Раздел V**

**Конфликт на интереси**

**Чл. 32.** Когато на учителят, служителят или работникът е възложена задача, чието изпълнение може да доведе до конфликт на интереси, той е задължен своевременно да информира директора.

**Чл. 33.** Учителят, служителят или работникът не трябва да използва своето служебно положение за осъществяване на свои лични или семейни интереси.

**Чл. 34.** Учителят, служителят или работникът, който е напуснал детското заведение, няма право да се възползва, да злоупотребява или да изнася информация, която му е станала известна поради или във връзка с длъжността, която е заемал.

**Раздел IV**

**Заключителни разпоредби**

**Чл. 35.** Настоящият Етичен кодекс е разработен въз основа на стандартите за етично поведение в Р. България, ЕС, на работещите с деца в сферата на образованието и влиза в сила от датата на утвърждаването му.

**Чл. 36.** При първоначално постъпване на работа, всеки един учител, служител или работник е длъжен да се запознае с разпоредбите на настоящия кодекс, чрез подпис и безусловно да го спазва.

**Чл. 37.** При осъществяване на действия, несъвместими с етичните норми на поведение, учителят, служителят или работникът, който ги е извършил или допуснал, следва сам да се оттегли от работното си място.

**Чл. 38.** При неспазване на нормите на поведение, съдържащи се в Етичния кодекс, всеки учител, служител или работник, носи дисциплинарна отговорност съгласно Кодекса на труда и Правилника за Вътрешния ред в ДГ.

**Чл. 39.** Промени в настоящия етичен кодекс се правят при:

1. Промяна на нормативната уредба, касаеща залегналите в него принципи.
2. Случаи от практиката, налагащи промяна, с цел оптимизиране на практиката в ДГ №91 „Слънчев кът”.
3. По инициатива на 2/3 от персонала на ДГ, декларирана писмено пред Директора и Общото събрание на колектива.

***Приети с решение №5 от заседание на педагогическия съвет – Протокол 1 от 19.09.2022г.***